Greipfrutinis citrinmedis - Vikipedija

# Greipfrutinis citrinmedis

### Straipsnis iš Vikipedijos, laisvosios enciklopedijos.

Citrus paradisi
Greipfrutas (Citrus paradisi)
Mokslinė klasifikacija

Karalystė: | Augalai ( Plantae)
Skyrius: | Magnolijūnai ( Magnoliophyta)
Klasė: | Magnolijainiai ( Magnoliopsida)
Poklasis: | Erškėčiažiedžiai ( Rosidae)
Šeima: | Rūtiniai ( Rutaceae)
Gentis: | Citrinmedis ( Citrus)
Rūšis: | Greipfrutinis citrinmedis ( Citrus paradisi)

Greipfrutinis citrinmedis (Citrus paradisi) - rūtinių (Rutaceae) šeimos augalas, kurio vaisius vadinamas greipfrutu. Augalas savo tėvynėje yra 6-15 m aukščio medis, Lietuvoje auginamas išauga tik 1-2 m. Žydi vasario - balandžio mėn. ir pakartotinai rugsėjo - spalio mėn. Žiedai su 3-5 vainiklapiais, apie 30 mm skersmens, kvapūs.

Vaisiai 9-13 cm dydžio, žymiai didesni negu apelsino ar citrinos. Skirtingų rūšių greipfruto vaisiai gali būti skirtingų spalvų, bet prinokusių vaisių žievė dažniausiai geltona ar rausvai geltona. Greipfrutų skonis yra gana rūgštus, bet priklauso nuo rūšies. Greipfrutai kilę iš Amerikos šiltų šalių ir ten jų yra daugiausiai auginama.

Pagrindinės greipfrutų rūšys - geltonieji ir raudonieji. Geltonųjų greipfrutų žievė ir minkštimas geltoni, šie vaisiai dažnai rūgštesni už raudonuosius. Raudonųjų greipfrutų žievė rausvai geltona, o minkštimas rausvas. Taip pat išvesta Ruby red veislė, kurios vaisių minkštimas yra raudonas, o žievė rausvai geltona, šie vaisiai būna mažiausiai rūgštūs, auginami Teksase ir Floridoje, ypatingai prie Indian River.

Greipfrutai yra dažnai valgomi pusryčiams specialiais greipfruto šaukšteliais, perpjauti per pusę. Iš greipfrutų spaudžiamos sultys.

Lietuvoje auginamas kaip dekoratyvinis augalas sodų oranžerijose, šviesiose patalpose, kambariuose.

Rodomas puslapis "http://lt.wikipedia.org../../../g/r/e/Greipfrutinis_citrinmedis.html"

Kategorijos: Rūtiniai | Citrusiniai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Dansk
- Deutsch
- English
- Français
- Magyar
- Italiano
- 日本語
- Nederlands
- Polski
- Svenska
- Türkçe